ঈদগড় বাংলাদেশের কক্সবাজার জেলার অন্তর্গত রামু উপজেলার ১নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ২টি মৌজায় বিভক্ত।   আয়তন  ঈদগড় ইউনিয়নের আয়তন ১২,৮৬৫ একর (৫২.০৬ বর্গ কিলোমিটার)।   জনসংখ্যা  ২০১১ সালের পরিসংখ্যান অনুযায়ী ঈদগড় ইউনিয়নের লোকসংখ্যা ১৯,৩৬৪ জন। এর মধ্যে পুরুষ ৯,৮১১ জন এবং মহিলা ৯,৫৫৩ জন।   অবস্থান ও সীমানা  রামু উপজেলার সর্ব-উত্তরে ঈদগড় ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৬ কিলোমিটার। এ ইউনিয়নের দক্ষিণে গর্জনিয়া ইউনিয়ন ও বৃহতম জোয়ারিয়ানালা ইউনিয়ন কক্সবাজার সদর উপজেলার ঈদগাঁও ইউনিয়ন, পশ্চিমে কক্সবাজার সদর উপজেলার ঈদগাঁও ইউনিয়ন ও ইসলামাবাদ ইউনিয়ন, উত্তরে চকরিয়া উপজেলার খুটাখালী ইউনিয়ন ও বান্দরবান জেলার নাইক্ষ্যংছড়ি উপজেলার বাইশারী ইউনিয়ন এবং পূর্বে বান্দরবান জেলার নাইক্ষ্যংছড়ি উপজেলার বাইশারী ইউনিয়ন অবস্থিত।   নামকরণ  ১৭৫৩ সালে মুঘল যুবরাজ শাহ সুজা আরাকানে পালিয়ে যাওয়ার সময় পাহাড় আর বনজঙ্গলে ঘেরা এই জনপদে ঈদের নামাজ আদায়ের সূত্র ধরে তৎকালীন বংশধররা পাহাড়ী এই জনপদের ঈদগড় নামকরণ করেন।  ৫২.০৬ বর্গকিলোমিটার ভূখণ্ডটি রামু উপজেলার সর্ব উত্তরের ইউনিয়ন। যুগ যুগ ধরে ভ্রাতৃত্ব, ভালবাসা, ঐক্য আর নানা চড়াই-উতরাইয়ের মধ্য দিয়ে অতিবাহিত হচ্ছে এই জনপদের মানুষের জীবন ও জীবিকা।   প্রশাসনিক কাঠামো  ঈদগড় ইউনিয়ন রামু উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:  ছগিরাকাটা  হাসনাকাটা  ধুমছাকাটা  চরপাড়া  ঈদগড়  বড়বিল  পানিস্যাঘোনা  বউঘাট  করলিয়ামুুুরা  বদরমোকাম   শিক্ষা ব্যবস্থা  ঈদগড় ইউনিয়নের সাক্ষরতার হার ৫২.৭৮%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  ঈদগড় আমির মোহাম্মদ বদিউদ্দিন উচ্চ বিদ্যালয়  মাদ্রাসা  ঈদগড় বদর মোকাম জামেয়া ফেরদৌসিয়া দাখিল মাদ্রাসা  • ঈদগড় হাফেজিয়া দারুল উলুম মাদ্রাসা  • চরপাড়া তালিমুল উলুম মাদ্রাসা  প্রাথমিক বিদ্যালয়  ঈদগড় করলিয়ামুরা সরকারি প্রাথমিক বিদ্যালয়  ঈদগড় বড়বিল সরকারি প্রাথমিক বিদ্যালয়  ঈদগড় সরকারি প্রাথমিক বিদ্যালয়  ধুমছাকাটা সরকারি প্রাথমিক বিদ্যালয়  হাসনাকাটা সরকারি প্রাথমিক বিদ্যালয়  যোগাযোগ ব্যবস্থা  ঈদগড় ইউনিয়নে যোগাযোগের প্রধান সড়ক হল ঈদগাঁও-ঈদগড় সড়ক। প্রধান যোগাযোগ মাধ্যম সিএনজি চালিত অটোরিক্সা।   উল্লেখযোগ্য ব্যক্তিত্ব   আমজাদ হোসেন (কবি, শিক্ষক)  মৃত বদি আহমদ মাতব্বর (শিক্ষানুরাগী)  সিরাজুল ইসলাম রেজা (বীর মুক্তিযোদ্ধা)  নুরুল ইসলাম বাঙ্গালি। (বীর মুক্তিযোদ্ধা)  ওমর ফারুক (শিক্ষক)  মৃত. আলি আহমদ   ধর্মীয় উপাসনালয়  ঈদগড় ইউনিয়নে ৩৭টি মসজিদ রয়েছে।  ঈদগড় বাজার কেন্দ্রীয় জামে মসজিদটি সবচেয়ে বড় ও দৃষ্টিনন্দন।  করলিয়ামুরার বৈদ্যপাড়া গ্রামে রাখাইন সম্প্রদায়ের একটি দৃষ্টিনন্দন বুদ্ধমন্দির রয়েছে।  এছাড়া একটি হিন্দু মন্দিরও রয়েছে।   খাল ও নদী  ঈদগড় বাজারের পাশ দিয়ে প্রবাহিত হচ্ছে ঈদগাঁও নদী।(বড়খাল)  এছাড়া রেনুরছড়া খাল ও করলিয়ামুরার পাশ দিয়ে প্রবাহিত গর্জনছড়া নামক খাল রয়েছে।   হাট-বাজার  ঈদগড় ইউনিয়নের প্রধান হাট-বাজার হল ঈদগড় বাজার। এতে প্রতি শুক্রবার ও সোমবার বাজার বসে।  ঈদগড় বাজারের পুরাতন নাম ছিল 'পোড়াহাটকলা'।যা বর্তমান ঈদগড় বাজারের অনতিদূরে বদরমোকাম নামক জায়গা অবস্থিত।   দর্শনীয় স্থান   নিরিবিলি প্রজেক্ট  সামাজিক নবায়ন এলাকা  ছগিরাকাটা বড়ই বাগান  ঈদগড় বাজার কেন্দ্রিয় জামে মসজিদ  শতবর্ষী গজারি বৃক্ষ ; 'করলিয়ামুরা শাহ সুজা স্টেডিয়ামের পাশে কালের স্বাক্ষী হয়ে দাঁড়িয়ে আছে শতবর্ষী গজারি বৃক্ষ'।   জনপ্রতিনিধি   বর্তমান চেয়ারম্যান: ফিরোজ আহমদ ভুট্টো   আরও দেখুন   রামু উপজেলা  রামু থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:রামু উপজেলার ইউনিয়ন